Case ID: 1101262
Sentence 1: TƏSVİRİ HİSSƏ İddiaçı cavabdeh Dövlət Sosial Müdafiə Fondunun Xüsusi Şərtlərlə Təyinat İdarəsinə qarşı iddia ərizəsi ilə 1 saylı Bakı İnzibati-İqtisadi Məhkəməsinə müraciət edərək, 19792000-ci illərdə Sumqayıt şəhər məhkəməsinin hakimi və Azərbaycan Respublikası Ali Məhkəməsinin hakimi vəzifələrində işlədiyinə görə həyat yoldaşı X3 sabiq hakim kimi pensiyanın təyin edildiyini, lakin pensiya hesablanarkən “Məhkəmələr və hakimlər haqqında” Azərbaycan Respublikası Qanununun 107-ci maddəsində hakimlərə məzuniyyətə çıxdığı vaxt iki aylıq vəzifə maaşı məbləğində məzuniyyət haqqı və həmin Qanunun 109-cu maddəsində hakimlərə müalicə olunmaları üçün onların iki aylıq əmək haqqı məbləğində pul təminatı verilməsi nəzərə alınmalı olduğu halda, nəzərə alınmadığını, xx xxxxxxxx 2017-ci ildə həyat yoldaşı L.V.Tixonovanın Bakı şəhərində vəfat etdiyini və bundan sonra onun pensiyasını aldığını, “Məhkəmələr və hakimlər haqqında” Qanunun 107 və 109-cu maddələrinə əsasən iki aylıq məzuniyyət haqqı və iki aylıq müalicə xərcinə dair əlavələr nəzərə alınmaqla, pensiyanın yenidən hesablanması üçün cavabdeh inzibati orqana ərizə ilə müraciət etdiyini, sonuncu, xx xxxxxx 2019-cu il tarixli məktubla hakimlərə məzuniyyətə çıxdığı vaxt 2 aylıq əmək haqqı məbləğində müavinət və müalicə olunmaları üçün onlara 2 aylıq əmək haqqı məbləğində pul təminatının orta aylıq əmək haqqının hesablanmasında nəzərə alınması üçün həmin müavinət və pul təminatlarını almağı barədə arayışı təqdim etdiyi təqdirdə nəzərə alına bildiyinə istinad etməklə, müraciətdən imtina etdiyini bildirərək, cavabdehin üzərinə iki aylıq məzuniyyət haqqına görə müavinət və iki aylıq müalicə üçün pul təminatı pensiya hüququ yarandığı gündən nəzərə alınmaqla, mərhum həyat yoldaşı X1 pensiyasının yenidən hesablanması və yaranacaq pensiya məbləği fərqinin birdəfəlik ödənilməsi öhdəliyinin cavabdehin üzərinə qoyulması barədə qərar qəbul edilməsini xahiş etmişdir.